als_Latn dik_Latn sag_Latn
Klodiana Kotorri
Temat Kryesore
- Rrëmbeu të miturin për trafikim, akuza: 10 vite burg
Prokuroria për Krime të Rënda kërkoi nga togat e zeza dënimin me 10 vite burgim për të pandehurin Begzim Isa, i akuzuar për trafikim të miturisht me destinacion Kosovën. Në seancën e zhvilluar dje, prokurori Anton Martini, pasi lexoi në mënyrë kronologjike ngjarjen e ndodhur në fund të muajt mars 2013 në fshatin Orgjost të komunës Zapod në Kukës, i kërkoi gjykatës të shpallë fajtor 22-vjeçarin.
Sipas akuzës, në fund të muajt mars, Isa ka marre fëmijën 8-vjeçar të një të afërmi dhe ka tentuar të largohet nga fshati, me qëllim trafikimin e tij. Por, fëmijët e tjerë kanë njoftuar prindërit e të miturit me iniciale A.F., të cilët reaguan duke ju vënë nga pas Begzim Isës, për ta detyruar të lirojë fëmijën.
Ndërkohë vet i pandehuri në asnjë rast nuk ka pranuar akuzën, duke e cilësuar si shpifje të familjes së fëmijës. Seanca u shty për t’i lënë kohë mbrojtjes të përgatitet dhe më pas gjykata të shprehet me vendim. Begzim Isa u arrestua në mars të vitit 2013, pas denoncimit të prindërve të 8-vjeçarit.
Pas kësaj ngjarjeje, i riu nga Kukësi u dyshua edhe për zhdukjen e vogëlushes Bleona Mata, dyshime të cilat nuk u provuan asnjëherë, ndërsa ai vet mohoi në mënyrë kategorike se kishte gisht në zhdukjen e 6-vjeçares rreth pesë vite më parë. Prokuroria nuk ngriti akuza ndaj tij për zhdukjen e Bleonës në Zapod të Kukësit, i njëjti fshat nga ku ai tentoi të rrëmbente të miturin A.F.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
eus_Latn als_Latn als_Latn als_Latn als_Latn als_Latn als_Latn als_Latn als_Latn